als_Latn dik_Latn sag_Latn
Pushuesit e huaj duket se nuk janë më të rastëssishëm në bregdetin e Durrësit. Pjesa më e madhe e hoteleve të vijës bregdetare nga Ura e Dajlanit deri në malin e Robit janë mbushur ose presin të mbushen nga prenotimet, me turistë që vijnë nga vendet skandinave e ato të Europës Lindore. Vetë turistët pohojnë se Shqipëria është një vend i bukur dhe me çmime të lira.
Durrësi dyndet nga pushuesit e huaj, kryesisht nga vendet skandinave dhe ato të Europës Lindore.
Pjesa dërmuese e hoteleve të ngritura përgjatë vijës bregdetare nga ura e Dajlanit deri në malin e Robit janë të prenontuar nga pushuesit e huaj, të cilët mbërrijnë me anë të agjencive turistike, por edhe me pronontime familjare e personale.
Leonard Kadrimi, menaxheri i njërit prej këtyre hoteleve konfirmon fluksin, ndërsa thotë se pushuesit janë shumë të kënaqur me ate çka ofron bregdeti, por interesohen edhe për vlerat historiko-kulturore të qytetit të Durrësit.
Leonard Kadrimi: Kemi më shumë prurje turistësh nga Europa Lindore, kryesisht nga vendet e Polonisë, Sllovakisë, Norvegjisë por edhe nga Rusia. Nuk mungojnë dhe fqinjët tanë Greqi, Itali, dhe vendet e Ballkanit si Serbia, Maqedonia dhe Mali i Zi. Jemi të kënaqur, besoj se një fillim i mbarë për të parë pastaj dhe muajin gusht sesi do të ecë.
Vetë pushuesit shprehen për mikrofonin e Ora Neës se po kalojnë momente të këndshme në bregdetin e Durrësit.
Ata e konsiderojnë Shqipërinë si një vend bukur, të qetë të sigurtë dhe me shërbim cilësor dhe të lire.
Turistja norvegjeze: Unë jam Marina dhe jam nga Norvegjia.Këto pushime verore vendosëm të vijmë në Shqipëri pasi na u duk interesante. Nuk është emri i parë që të shkon në mendje kur zgjedh pushimet, por Shqipëria është mjaft afër. Kemi zgjedhur mirë pasi vërtet është shumë këndshëm, temperaturat janë jo më shumë se 30 gradë, plazhet janë të mira, njerëzit e sjellshëm dhe mikpritës. Nuk janë vetëm plazhet por edhe Durrësi një qytet ku mund të eksplorosh. Plazhi është prioriteti ynë pasi edhe vendet historike na e plotësojnë këtë eksperiencë.
Turisti norvegjez: Unë jam nga Norvegjia, jam me pushime me të dashurën time, udhëtoj me makinë. Në Shqipëri është hera e parë. Kemi ardhur në Durrës tre ditë më parë dhe deri tani kam përshtypje të mira nga plazhi, nga deti. Akomodimi në hotel është këndshëm dhe stafi është shumë i sjellshëm.E pëlqyem shumë qytetin dhe është shumë pranë. Ushqimin e pëlqejmë shumë dhe çmimet janë vërtet të lira.
Krahas pushuesve të ardhur nga vendet e Europës lindore dhe skandinavia, te shumtë janë edhe pushuesit nga Italia, te cilët e konsiderojnë Shqipërinë si një mundësi shumë e mirë për te kaluar pushimet.
Turisti italian: Këtë verë erdhëm të provojmë Durrësin çfarë mund të gjejmë nga gjërat natyrale të këtij plazhi. Jemi vërtet të kënaqur si për sa i takon detit, plazhit dhe ushqimit pasi këtu hahet shumë mirë. Për më shumë që çmimet janë vërtet shumë të lira. Nga kjo eksperiencë mendoj se do të kthehemi sërish në Shqipëri.
Durrësi, këtë vit është kthyer në destinacion për turistët e huaj edhe përmes krocerave.
Këta turistë konsiderohen pushues ditore dhe janë shumë të interesuar të vizitojnë vlerat historiko-kulturore të qytetit dhe kryesisht objektet historike.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn